CELEX: 62011TN0093
Language: ro
Date: 2011-02-15 00:00:00
Title: Cauza T-93/11: Acțiune introdusă la 15 februarie 2011 — Stichting Corporate Europe Observatory/Comisia

9.4.2011   
            
            
               RO
            
            
               Jurnalul Oficial al Uniunii Europene
            
            
               C 113/19
            
         Acțiune introdusă la 15 februarie 2011 — Stichting Corporate Europe Observatory/Comisia
   (Cauza T-93/11)
   2011/C 113/37
   Limba de procedură: engleza
   
      Părțile
   
   
      Reclamantă: Stichting Corporate Europe Observatory (Amsterdam, Țările de Jos) (reprezentanți: S. Crosby, solicitor și S. Santoro, avocat)
   
      Pârâtă: Comisia Europeană
   
      Concluziile reclamantei
   
   
               —
            
            
               Constatarea faptului că Decizia Comisiei din 6 decembrie 2010 în procedura GESTDEM 2009/2508 încalcă Regulamentul nr. 1049/2001 (1) și, în consecință, anularea acesteia;
            
         
               —
            
            
               obligarea Comisiei Europene la plata cheltuielilor de judecată în temeiul articolului 87 din Regulamentul de procedură al Tribunalului.
            
         
      Motivele și principalele argumente
   
   Prin acțiunea formulată, reclamanta solicită, în temeiul articolului 263 TFEU, anularea Deciziei Comisiei din 6 decembrie 2010 în procedura GESTDEM 2009/2508 prin care i s-a refuzat accesul deplin la o serie de documente privind negocierile comerciale între UE și India, în conformitate cu Regulamentul nr. 1049/2001.
   În susținerea acțiunii, reclamanta invocă un singur motiv în drept, pretinsa încălcare a articolului 4 alineatul (1) litera (a) din Regulamentul nr. 1049/2001, întrucât excepția privind relațiile internaționale nu este aplicabilă în prezentul litigiu deoarece toate documentele solicitate sunt de domeniu public.
   
      (1)  Regulamentul (CE) nr. 1049/2001 al Parlamentului European și al Consiliului din 30 mai 2001 privind accesul public la documentele Parlamentului European, ale Consiliului și ale Comisiei (JO L 145, p. 43, Ediție specială, 01/vol. 3, p. 76).